2011 Rhif 1653 (Cy.188)
BYWYD GWYLLT, CYMRU
Rheoliadau Bywyd Gwyllt a Chefn Gwlad (Cofrestru, Modrwyo a Marcio Adar Caeth Penodol) (Cymru) 2011
Gwnaed 5 Gorffennaf 2011
Gosodwyd gerbron Cynulliad Cenedlaethol Cymru 7 Gorffennaf 2011
Yn dod i rym 1 Awst 2011
Mae Gweinidogion Cymru, drwy arfer y pwerau a roddwyd gan adran 7(1) a (2) o Ddeddf Bywyd Gwyllt a Chefn Gwlad 1981, yn gwneud y Rheoliadau a ganlyn:
1981. p.69. Trosglwyddwyd swyddogaethau'r Ysgrifennydd Gwladol a gynhwysir yn adran 7 o Ddeddf Bywyd Gwyllt a Chefn Gwlad 1981, i'r graddau yr oeddent yn arferadwy o ran Cymru, i Gynulliad Cenedlaethol Cymru gan erthygl 2 o Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672), ac Atodlen 1 iddo. Yn rhinwedd adran 162 o Ddeddf Llywodraeth Cymru 2006 (p.32) a pharagraff 30 o Atodlen 11 iddi, mae'r swyddogaethau hynny wedi eu trosglwyddo i Weinidogion Cymru.